Craiova Live

Gumball 3000 la Craiova
2025-09-21 12:00 - 23:00 (Europe/Bucharest) | Piața Mihai Viteazul, Craiova, Dolj, România
Craiova devine, pentru două zile, gazda unuia dintre cele mai spectaculoase evenimente auto și culturale la nivel internațional – Gumball 3000. În perioada 21-22 septembrie 2025, Piața Mihai Viteazul devine locul unde universul street food se întâlnește cu muzică live și adrenalina Gumball 3000.

Astfel, în paralel cu expoziția auto, în Piața Mihai Viteazul va avea loc Food Truck Festival, care va aduce la această ediție cele mai delicioase preparate stradale internaționale, totul într-un vibe de festival. Participanții vor putea savura delicii culinare ce îmbină tradițiile locale cu influențe internaționale, de la street food clasic, la mâncăruri, deserturi și băuturi speciale.

De asemenea, tot în Piața Mihai Viteazul, DJ set-urile lui SYLVIO, ARASY, CJ, BEANY și Emil Safta vor crea duminică și luni o atmosferă vibrantă, în timp ce vizitatorii și craiovenii se vor bucura de o experiență completă.

Luni, 22 septembrie 2025, între orele 11:00 – 15:00, vor fi expuse în Piața Mihai Viteazul și pe strada A.I. Cuza peste 100 de supermașini, de la modele clasice restaurate și construcții personalizate, până la hipermașini ultra-rare, într-o expoziție cu acces gratuit pentru public.
Evenimentul va fi marcat de prezența fondatorului Maximillion Cooper, care va conduce un Brabus Rolls Royce Cullinan alături de soția sa, artista EVE, câștigătoare a unui premiu Grammy.

Publicul din Craiova va avea ocazia să se întâlnească cu mari vedete din toată lumea, precum:
– Adekunle Gold, superstar Afrobeats
– Afrojack, DJ olandez multipremiat
– Patrice Evra, fost internațional francez și legendă Manchester United
– Membrii celebrei trupe The Sidemen – Vikkstar, TBJZL, Behzinga
– WillNE, Chip, DJ Alan Walker, în Brabus G800
– Influencerii auto DDE (DailyDrivenExotics) și Pog
– Michael Mizrachi, campion World Series of Poker
– Jimmy Graham, star NFL și câștigător al premiului „Spirit of Gumball”.

Programul Gumball 3000 în Craiova:

Duminică, 21 septembrie
Locația: Piața Mihai Viteazul
•Ora 12:00 – 23:00 Food Truck Festival, expoziție auto, show-uri de entertainment
•Ora 17:00 – 20:00 Emil Safta
•Ora 20:00 – 23:00 SYLVIO B2B ARASY

Luni, 22 septembrie
Locația principală: Piața Mihai Viteazul și A.I. Cuza
•Ora 10:00 – 18:00 Food Truck Festival
•Ora 11:00 – 16:00 Emil Safta B2B CJ B2B Beany

•Ora 11:00 – 15:00
Expoziția mașinilor din caravana Gumball 3000
Expoziție auto & sesiuni foto cu publicul
Meciuri demonstrative baschet 3×3
Meet & Greet cu vedete
Concert live și show-uri de entertainment

Green Violin Concert
2025-09-21 20:30 - 21:45 | Shhh! Silent Garden, Str. Olteț, nr. 1, Craiova, Dolj, România
Concert de vioară în grădină Pe 21 septembrie, începând cu ora 20:30, te invităm la Silent Garden pentru o seară magică sub lumina a 150 de lumânări. Geo Fabian – Green Violin ArtistVioara verde și sunetul ei inconfundabil vor transforma grădina noastră într-un loc de poveste, unde muzica se împletește cu natura și liniștea serii. Locație: Silent Garden, Craiova Data: 21 septembrie Artist fee: 30 RON Ora: 20:30Hai să trăim împreună o experiență unică, plină de emoție și armonie.

Stand-up Comedy: Restanțe la râs
2025-09-21 21:30 - 22:30 | Fado Irish Pub, Str. Traian Demetrescu, nr. 8, Craiova, Dolj, România
Craiova, vino la un show de stand-up comedy complet nou, proaspăt scos din cele mai fresh creiere ale comediei!
Irina Marinescu, Kiara Firan, Larisa Bănuță & Iulia Nica vin în premieră la Craiova cu umor colorat, glume pe care nu le-ai mai auzit și multă caterincă.
Acesta nu este doar cel mai nou show de stand-up din Craiova, e mai mult: vino să descoperi o nouă dimensiune a comediei și fii primul care le povestește prietenilor… sau, mai bine, adu-i direct cu tine!
Accesul persoanelor sub 16 ani nu este permis.

"Pădurea de molizi" - proiecție speciale în prezența echipei @Inspire Cinema Electroputere
2025-09-24 19:00 - 20:15 | Electroputere Parc Mall, Calea București, nr. 80, Craiova, Dolj, România
Unul dintre cele mai așteptate filme ale toamnei, 𝐏𝐀̆𝐃𝐔𝐑𝐄𝐀 𝐃𝐄 𝐌𝐎𝐋𝐈𝐙𝐈, regia Tudor Giurgiu, se vede în Craiova miercuri, 24 septembrie, în prezența echipei.

de la 19:00 – proiecție Inspire Cinema Electroputere
de la 20:30 – proiecție Cineplexx Promenada

🎬 Pădurea de molizi (r. Tudor Giurgiu) este inspirat de momentul 1 aprilie 1941, când o comunitate românească din Bucovina de Nord a fost masacrată la Fântâna Albă de către sovietici. Ficționalizând poveștile supraviețuitorilor, filmul readuce pe marele ecran doi dintre cei mai valoroși actori români – Coca Bloos și Mircea Andreescu – într-un tête-à-tête impresionant.
Un secret îngropat sub o pădure. Un masacru șters din cărțile de istorie. 2000 de oameni care au vrut să fie liberi. Inspirat din tragedia reală de la Fântâna Albă din 1941, filmul dezvăluie povestea unei generații condamnate la tăcere și a unei iubiri frânte de deportări și exil. Imagini rare, amintiri și mărturii cutremurătoare, într-un thriller emoționant despre memorie, identitate și supraviețuire.
Distribuție: Coca Bloos, Mircea Andreescu, Ionuț Caras
Regia: Tudor Giurgiu
🎬 Trailer ➡️ https://www.youtube.com/watch?v=mTn-zgyzdSM
Filmul Pădurea de molizi este produs de Libra Films România, în co-producție cu OWH Studio Moldova și Avanpost, cu sprijinul Centrului Național al Cinematografiei România și al Centrului Național al Cinematografiei Moldova, co-finanțat de Departamentul pentru Relația cu Republica Moldova, cu sprijinul LIDL, Inspire Cinema, Altex, Henkel.
Campania de promovare este susținută de Vodafone, Banca Transilvania
Parteneri media: Rock FM, Voyo
Distribuit de Transilvania Film.

Playoff Futsal EURO 2026 - Romania vs Ungaria
2025-09-24 19:30 - 20:30 | Sala Polivalentă, Bvd. Ilie Balaci, nr.6, Craiova, Dolj, România
Echipa Națională de Futsal a României visează la cea de-a 5-a calificare din istorie la Campionatul European! Vino și tu să-i susții pe tricolori în meciul de baraj cu Ungaria, miercuri, 24 septembrie, ora 19:30, în Sala Polivalentă din Craiova. Luptăm împreună, din tot sufletul, pentru România!

PLAYOFF FUTSAL EURO 2026 – Romania vs Ungaria – 24 sept 2025
miercuri, 24 septembrie 2025 ora 19:30
Sala Polivalenta, Craiova

Concert Acoustic Trio Trip (Nico, Dodo & Tobitză)
2025-09-24 20:00 - 21:00 | Shhh! Silent Garden, Str. Olteț, nr. 1, Craiova, Dolj, România
Seară cu muzică live sub cerul liber! Voi ați cerut, noi ne-am conformat! Pe 24 septembrie, de la ora 20:00, ne vedem în grădina Silent Garden pentru o porție generoasă de muzică live
NicodoDo tobitză
Pregătiți-vă pentru o seară specială alături de trei artiști care știu cum să transforme o simplă seară de toamnă într-o adevărată experiență muzicală. Cocktailuri fine, oameni faini și muzica pe sufletul vostru.
Data: 24 Septembrie 2025 Ora: 20:00 Artist fee: 30 RON Locație: Silent Garden Rezervări la: 0771 200 878

"Pădurea de molizi" - proiecție speciale în prezența echipei @Cineplexx Promenada
2025-09-24 20:30 - 21:45 | Promenada Mall, Calea Severinului 61, Craiova, Dolj, România

„Jaful secolului” - proiecții speciale în prezența echipei
2025-09-25 19:00 - 21:00 | Locații multiple, Craiova, Dolj, România
Cristian Mungiu vine la întâlnirea cu publicul din Craiova! JAFUL SECOLULUI, propunerea României la Premiile Oscar, proiectat în prezența echipei pe 25 septembrie!
„Jaful secolului”, propunerea României la Premiile Oscar 2026 în categoria Cel mai bun film internațional, va avea două proiecții speciale la Craiova, pe 25 septembrie, de la ora 19:00. Scenaristul Cristian Mungiu, actorii Ionuț Nicolae, Robert Iovan și Janir Izdrailă, producătorii Tudor Reu și Antonia Marin vor introduce proiecția de la Cineplexx Craiova de la ora 19:00 și vor fi prezenți la discuția cu publicul de la Inspire Cinema Electroputere VIP (ce va avea loc la ora 21:00, după vizionarea filmului).
Filmul este inspirat din fapte reale – jaful comis de un grup de români la muzeul Kunsthal în 2012, de unde au sustras tablouri extrem de valoroase, care nu au fost găsite niciodată.
Regizat de Teodora Ana Mihai („La Civil”), regizoare română stabilită în Belgia, filmul scris de Cristian Mungiu („R.M.N.”, „Bacalaureat”, „După dealuri”, „Amintiri din Epoca de Aur”, „4 luni, 3 săptămâni și 2 zile”, „Occident”) aduce în prim plan povestea unor migranți români a căror dorință de o duce mai bine într-o țară europeană dezvoltată, unde sunt tratați cu superioritate, ajunge să motiveze decizii și acțiuni ilegale.
Natalia, personajul interpretat de Anamaria Vartolomei, a ajuns la muncă într-o seră din străinătate împreună cu soțul ei, Ginel (Ionuț Niculae), cu scopul de a economisi bani pentru fiica lor, rămasă în grija bunicii. Tânăra româncă încearcă să-și rotunjească veniturile fiind chelneriță la o petrecere sau menajeră. Însă, după un incident tulburător pe care îl povestește unor prieteni, devine parte dintr-un plan de răzbunare ce implică un jaf în toată regula.
Capul răutăților este Iță (Rareș Andrici), care, ajutat de Adrian (Robert Iovan), pune la cale un furt de tablouri extrem de valoroase dintr-un muzeu. Băieții reușesc să dea spargerea în mai puțin de două minute și să scape de poliție. Mai departe, lucrurile se complică.
Din distribuția filmului „Jaful Secolului” mai fac parte: Thomas Ryckewaert, Macrina Bârlădeanu, Lucian Ifrim, Alexandru Potocean, Mirela Nicolau, Ana Ciontea, Mike Libanon, Tim Haars, Charlotte Vandermeersch, Janir Izdrăilă, Răzvan Bănică, Geo Dobre, Charlotte De Wulf, Mihai Verbițchi, Truus De Boer, Leny Brederweld, Bart Oomen, Teli Jaloch, Julian De Backer, Safak Karadeniz, Hank Botwinik, Antonia Marin, Sien Eggers, Alice Beatriz Muñoz Mihai, Alexandra Volintiru, Florin Olimp, Alina Natal, Cristian Gavril, Florentina Pană, Cristian Aceleanu, Florin Ivanciu, Ruxandra Bulgaru, Ilie Sauciuc, Gabriel Achim, Mihnea Petrescu, Andrei Radu, Florea Ciocârlia, Lore Gyzels, Mihnea Trușcă, Robert Emanuel, Teodor Drăgan, Robin Kupens, Sebastian Bosoi Diamandi.
Cel de-al doilea lungmetraj al regizoarei Teodora Ana Mihai (care a debutat cu apreciatul „La Civil”) este o coproducție România-Belgia-Olanda, la realizarea căreia au contribuit mai mulți producători cunoscuți din România (Cristian Mungiu, Tudor Reu, Vlad Rădulescu) și din străinătate (Jean Pierre Dardenne, Luc Dardenne, Annemie Degryse, Jan De Clerq, Delphine Tomson, Jeroen Beker, Linda Van Der Herberg, Sean Wheelan, Kristina Börjeson).
Marius Panduru RSC este directorul de imagine al filmului, iar Katharina Wartena și Robert Bitay semnează montajul. Scenografia a fost realizată de Simona Pădurețu, iar de costume s-a ocupat Margriet Procee.
Directori de casting au fost Cătălin Dordea și Ann Willems.
„Jaful Secolului” este o coproducție realizată de Mindset Productions, Lunanime, Bastide Films, Les Films du Fleuve, Film i Väst, Filmgate Films, Avanpost Media și Mobra Films.
Distribuitor: Forum Film. Vânzări internaționale: SBS INTERNATIONAL
Filmul a fost finanțat de Centrul Național al Cinematografiei – România, VAF și CCA – Belgia, FilmFonds Olanda și susținut prin programul MEDIA – Creative Europe al Uniunii Europene.

Nocturna bibliotecilor 2025 – O noapte în bibliotecă
2025-09-26 18:00 - 23:59 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Județeană „Alexandru și Aristia Aman” organizează vineri, 26 septembrie, începând cu ora 18.00, a XVI-a ediție a evenimentului „Nocturna bibliotecilor 2025 – O noapte în bibliotecă”, desfășurat anul acesta sub genericul „Destine și personaje célèbre din literatură”.
Biblioteca își va deschide larg porțile pentru cititorii de toate vârstele, care sunt invitați să ia parte la numeroasele evenimente organizate cu scopul de a cunoaște mai bine biblioteca, serviciile și spațiile în care își desfășoară activitatea.
Printre surprizele pregătite se află: expoziții de carte, expoziții de pictură, ateliere de creație, spectacole de muzică și dans, pictură pe față, desene pe asfalt, vizite si prezentări ale secțiilor bibliotecii, vizionări de filme, și multe alte surprise.
Programul activităților pregătite pentru „ Nocturna bibliotecilor 2025 – O noapte în bibliotecă” și spațiile în care se desfășoară:
CURTEA BIBLIOTECII ALEXANDRU ȘI ARISTIA AMAN

18.00 – 24.00 Expoziție de tablouri, Cenaclul Artiștilor Plastici Constantin Brâncuși
18.00 – 21.00 – Craiova citește! – Biblioteca Aman împarte bucuria lecturii și oferă participanților la O noapte în bibliotecă cărți din donații.
18.30 – 19.00 – Dansăm cu personaje de poveste – program artistic oferit de Școala de Dans Dance Beat în parteneriat cu Școala Gimnazială Traian, prof. coord. Ana Maria Trașcă și Liana Crăciunoiu Duță
18.30 – 20.30 –Delicii din povești – surprize dulci oferite de Evenimente ideale
18.30 – 21.00 –Culori magice – pictură pe față
19.00 – 20.00 –Joaca eroilor mari și mici – atelier de jocuri interactive pentru copii
19.30 – 20.00 – Povestea dansului – atelier de dansuri latino
20.00 – 21.00 – Note muzicale de poveste – Moment muzical oferit de elevii Natalia Împușcatu, Rareș Împușcatu, Andrei Badea și Mihai-Alexandru Băileșteanu

18.00 – 21.00 – Poveste în pași de dans – DJ. Răzvan Guina.

CLĂDIREA AMAN

18.00 – 00.00 – Personaje și destine între pagini de carte – expoziție de carte
18.00 – 22.00 – Voices Unlocked – interviuri în direct, realizate de studenți internaționali Erasmus+, Asociația Explorator
18.00 – 19.30 –Destinul sănătății – capitolul tău – Parteneriat Prima Clinic
18.00 – 18.30 -Cufărul cu comori: povești despre bani – atelier de educație financiară derulat în parteneriat cu Atelierele Gabrielei, (Sala Mediatecă/American Corner Craiova)
19.00 – 20.00 –Scrie destinul personajului tău – atelier scriere creativă (Sala Mediatecă/American Corner Craiova)
20.00 – 21.00 – Upcycling – atelier realizat de studenți internaționali Erasmus+, Asociația Explorator

(Sala Mediatecă/American Corner Craiova)

21.00 – 22.30 – Călători prin lume – atelier ochelari virtuali, (Sala Mediatecă/American Corner Craiova)
18.00 – 19.00 – Destine cu umor – Cenaclul Epigramiștilor Olteni (Sala de lectura „Ștefan Ciuceanu”)
18.00 – 20.00 – Întâlnire cu personaje celebre din literatură – club de lectură, Asociația Forum Apullum (Sala acad. „Dinu C.Giurescu”)
18.30 – 21.00 –Treasure Hunt: Comoara eroilor din biblioteca – vânătoare de comori (Sala „Basarab Nicolescu”)
22.30 – Comoara din spatele cărților – vizionare de film (Sala Mediatecă/American Corner Craiova)
20.30 – 22.00 – Detectivii destinului: povești misterioase, Atelier derulat în parteneriat cu Asociația pentru Copii și Tineri Pro Reziliența (Sala acad. „Dinu C. Giurescu”)

SECȚIA ÎMPRUMUT CARTE PENTRU ADULȚI

18.00 – 00.00 – Destine și personaje celebre din literatură – expoziție de carte
18.00 – 00.00 – Desene de toamnă – expoziție de desene. Expun elevi ai Școlii Gimnaziale „Gheorghe Țițeica”, prof. coord. Liliana Cojocaru
19.00 – Literatura și inteligența artificială : dezbatere (Sala de lectură „Ștefan Ciuceanu”)
20.00 – Azi impertinent, mâine violent – școala fără bullying. În parteneriat cu Compartimentul de Analiză și Prevenire a Criminalității din cadrul Inspectoratului Județean de Poliție Dolj (Sala de lectură „Ștefan Ciuceanu”)

SECȚIA ÎMPRUMUT CARTE PENTRU COPII

18.00 – 00.00 – Eroii copilăriei : călătorii prin destine de poveste – expoziție de carte
18.00 – 00.00 – Dăm culoare personajelor din povești – atelier de desen
18.00 – 00.00 – Magia prieteniei pe un fir de ață – atelier confecționare brățări
18.00 – 00.00 – Să deslușim tainele rebusului – personaje de basm
18.00 – 00.00 – Dar din dar se face…poveste. Citește și dă mai departe! – dăruiește o carte
21.00 – 23:00 – Cronicile din Narnia – vizionare de film

Evenimentul „Nocturna bibliotecilor 2025 – O noapte în bibliotecă” este sponsorizat de PPC România și Evenimente ideale, parteneri ai Bibliotecii Judetene „Alexandru și Aristia Aman”.

Vă așteptăm cu drag!

Ecouri vieneze / Seri la Palat - ANULAT
2025-09-26 19:00 - 21:00 | Muzeul de Artă Craiova, Calea Unirii, nr. 15, Craiova, Dolj, România
Concertul „Ecouri vieneze” se anulează din cauza condițiilor meteo

Filarmonica „Oltenia” Craiova informează publicul că evenimentul„Ecouri vieneze”, programat pentru vineri, 26 septembrie 2025, pe esplanada Muzeului de Artă, în cadrul seriei Seri la Palat, se anulează din cauza condițiilor meteo nefavorabile.

În ceea ce privește biletele achiziționate:
•Publicul care a cumpărat bilete de la Agenția Filarmonicii va putea opta între primirea unor invitații la un alt concert din stagiune sau restituirea contravalorii biletului.
•Pentru biletele achiziționate online prin Entertix, sumele vor fi returnate automat de către platformă.

Filarmonica „Oltenia” Craiova mulțumește publicului pentru înțelegere și îi invită pe melomani la următoarele evenimente din programul instituției.
––
VINERI, 26 SEPTEMBRIE 2025, ORA 19:00 – Muzeul de ArtăORCHESTRA SIMFONICĂ A FILARMONICII „OLTENIA”DIRIJOR: RADU ZAHARIASOLISTĂ: GABRIELA IȘTOC-SÂRBUÎn program:Johann Strauss II: Uvertura operetei „Liliacul”Valsul Imperial, op. 437Polca „Tritsch-Tratsch”, op. 214Valsul „Dunărea albastră”, op. 314Josef Strauss: Polca „Focuri de artificii”, op. 269Johann Strauss II: Valsul „Voci de primăvară”, op. 410Franz von Suppé: Uvertura operetei „Cavaleria ușoară”Iosif Ivanovici: Valsul „Valurile Dunării”Johann Strauss I: „Radetzky-March”, op. 228Franz Lehár: Aria „Meine Lippen, sie küssen so heiß” din opereta „Giuditta”Franz Lehár: Aria Viljei din opereta „Văduva veselă”Emmerich Kálmán: Aria „Höre ich Zigeunergeigen” din opereta „Contesa Maritza”

Concert Zima & Mental District / Live in Arcade Club
2025-09-26 19:30 - 22:30 | Dolj
Pe 26 septembrie, Arcade Bar Craiova devine fortăreața metalului! Pregătește-te pentru o seară intensă, plină de energie și riff-uri devastatoare, alături de:
Zima (Bulgaria) – Doom-Death Metal, sunet greu și atmosferă întunecată
Mental District (Craiova) – Heavy & Metalcore cu atitudine și putere brută
Intră în vortexul sonor și lasă muzica să te poarte!

Zima este o trupă de melodic doom-death metal care îmbină vocile masculine agresive cu voci feminine delicate și emoționale, împletite cu linii de clape. Ideea formării Zima a apărut în timpul pandemiei de COVID și, inițial, era gândită doar ca un proiect. După înregistrarea mai multor piese, cei doi fondatori ai trupei – Veronica Velevа (Balkandji) – voce feminină și Nikolay Velev (Historian, Maltworm…) – voce agresivă, clape și chitară – au decis să formeze o trupă pentru concerte live.
Restul membrilor formației sunt: Angel Angelov (Historian) – chitară, Anton Andonov (Maltworm) – bas și Michail Vulchev – tobe.
Primul concert live a avut loc în deschiderea trupei finlandeze Wolfheart în mai 2024, urmat de spectacole alături de Austere (Australia), Clouds (UK/România), Nocturnal Eternity (România) și Storm Crow (Italia). În prezent, Zima lucrează la înregistrarea primului său album.
Mental District – Heavy Metal /Metalcore din inima Craiovei Formați în 2017, Mental District aduc pe scenă un heavy metal cu rădăcini puternice în influențele Metallica, Megadeth, Iron Maiden, Dio, Testament și Kreator. Solouri rapide și melodioase, voce clară și puternică, bass și tobe care îți pun sângele în mișcare – asta e rețeta lor.
În 2022, trupa lansează „Back To Life”, primul album, cu 8 piese înregistrate în studioul propriu și masterizate în Los Angeles de Will Salazar. Deși nu a fost gândit ca un album-concept, piesele spun povestea unei renașteri: de la traumă, la acceptare și vindecare. Este un album optimist, despre forța de a te ridica, de a striga împotriva vieții când te lovește și, la final, de a sărbători victoria cu o bere la apus.
În prezent, Mental District lucrează la cel de-al doilea material discografic, ce va apărea în primăvara lui 2026. Acest nou album marchează o schimbare majoră în direcția muzicală și reprezintă un nou început pentru trupă.
De-a lungul anilor, Mental District a urcat pe scenele unor festivaluri și cluburi precum LaRock, Metal Bunker, NoRock Bun, Olimpiada de Thrash, RockCafe Hush, Cult Music Club, Aether Poland și multe altele.
Componență actuală: Adrian Cimpeanu „Aditza” – Voce Mihai Cazacu „Mishu” – Chitară Ion Alexandru Ionescu „John” – Chitară Cristian Popescu „Piciu” – Bass Ovidiu Fugaru „Ov” – Tobe

Retrospectiva @Toska
2025-09-26 22:00 - 2025-09-27 02:00 | Dolj
RETROSPECTIVA – Cea mai așteptată petrecere retro a toamnei!
Ne întoarcem în timp cu stil! Pregătește-te pentru o noapte memorabilă la RETROSPECTIVA – petrecerea care aduce în prim-plan cele mai tari hituri ale anilor ’90 și 2000!
Data: 26.09.2025
Locația: Toska – Centrul istoric Craiova
Ora: 22:00
Pe scenă vor urca DJ Gius și DJ Bratu, care vor mixa cele mai iubite piese din vremurile de aur ale muzicii pop, dance, R&B și hip-hop. Fie că ai crescut cu Britney, 2Pac, Vama Veche sau André, garantăm că vei fredona fiecare refren și vei dansa până dimineața!
Dress code: RETRO VIBES – scoate din dulap cele mai cool outfituri vintage și vino să strălucești pe ringul de dans!
Intrarea este limitată, așa că rezervă-ți locul din timp și vino să retrăiești atmosfera anilor în care muzica avea suflet, iar distracția era garantată!

Craiova SportFest
2025-09-27 10:00 - 14:00 | Dolj
A început școala, ne pregătim și de mișcare! Vă așteptăm la un eveniment sportiv de neuitat!
________________________________________Craiova SportFest, eveniment inclus în Săptămâna Europeană a Sportului, va avea loc pe 27 septembrie, între orele 10:00 și 14:00, pe Stadionul de atletism „Nicolae Mărășescu”.
Pregătiți-vă pentru o zi plină de energie și mișcare, perfectă pentru întreaga familie! Vom avea:• Ateliere pentru părinți și copii• Demonstrații susținute de cluburile sportive locale• Antrenamente gratuite pentru copii• Concursuri
Nu ratați ocazia de a descoperi și de a practica diverse discipline sportive, printre care: atletism, baschet, fotbal, volei, handbal, tenis, oină, rugby, karate, kempo, jiu-jitsu, judo, lupte, badminton, dansuri, gimnastică, scrimă, șah, activități mortice adaptate și multe altele!
Vino să te bucuri de sport alături de noi și să descoperi noi pasiuni!
Intrarea este liberă!
Noi vom fi acolo:Direcția Județeană pentru Sport și Tineret Dolj, Inspectoratul Școlar Județean Dolj, Facultatea de Educație Fizică și Sport din Craiova, Liceul cu Program Sportiv Petrache Trișcu, Palatul Copiilor, Sport Club Municipal Craiova, Clubul Sportiv Municipal Craiova, Clubul Sportiv Universitatea Craiova, Clubul Sportiv Școlar Craiova, Clubul Sportiv Județean Știința “ U ” Craiova, structuri sportive private, Inspectoratul Judetean de Poliție- Siguranta Școlară, Crucea Roșie Craiova, ONG-uri partenere.

Vape Me In
2025-09-29 11:00 - 12:00 | Promenada Mall, Calea Severinului 61, Craiova, Dolj, România
Adolescenți din Craiova, ne vedem la teatru!

Pe 29 septembrie, de la ora 11:00, spectacolul „Vape me in” ajunge la Promenada Craiova – Cineplexx Craiova.

Povestea urmărește doi frați gemeni de 14 ani, prinși între prietenie, tentații și dorința de apartenență, care descoperă cât de ușor pot scăpa lucrurile de sub control. După spectacol, continuăm discuția împreună cu specialiști, într-un spațiu deschis întrebărilor și curiozităților voastre.

Intrarea este liberă. Veniți cu prietenii sau cu colegii de clasă.

Un proiect organizat de Asociatia Culturala pentru Educatie prin Arta (ACEA), cu sprijinul NEPI Rockcastle. Detalii pe www.vapemein.ro.

Deschiderea anului academic 2025-2026 la Universitatea din Craiova
2025-09-30 11:00 - 12:30 | Universitatea din Craiova, Str. A. I. Cuza, nr. 13, Craiova, Dolj, România
𝐃𝐞𝐬𝐜𝐡𝐢𝐝𝐞𝐫𝐞𝐚 𝐚𝐧𝐮𝐥𝐮𝐢 𝐚𝐜𝐚𝐝𝐞𝐦𝐢𝐜 𝟐𝟎𝟐𝟓 – 𝟐𝟎𝟐𝟔

Marți, 30 septembrie 2025, la ora 11:00, vă așteptăm la festivitatea de deschidere a noului an universitar.
Evenimentul va avea loc în Aula „Mihai I al României” (Clădirea centrală, str. A. I. Cuza, nr. 13).

Expoziție „Cromatic Show II“
2025-09-30 16:00 - 17:00 | Galeriile Cromatic, str. Al. Macedonski, nr. 28, Craiova, Dolj, România
Centrul Judeţean de Cultură și Artă Dolj – Secția pentru Conservarea şi Promovarea Culturii Tradiţionale invită iubitorii artei plastice să se bucure de expoziția „Cromatic Show II“, deschisă pe simezele Galeriilor „Cromatic“ în perioada 30 septembrie – 15 octombrie 2025.
Evenimentul este inclus în programul proiectului Noaptea Albă a Galeriilor și este realizat împreună cu Daniel Guță, curatorul expoziției și reprezentantul Uniunii Artiștilor Plastici, precum și cu Asociația Seniori Art Craiova.
Vizitatorii vor putea admira creații semnate de 70 de artiști din opt orașe ale țării: București, Constanța, Sebeș, Arad, Botoșani, Calafat, Drăgășani și Balș.
Vernisajul expoziției „Cromatic Show II“ va avea loc marți, 30 septembrie 2025, la ora 16.00, la Galeriile „Cromatic“, strada Alexandru Macedonski, nr. 28.
Expoziția va fi deschisă pentru public până pe 15 octombrie inclusiv, de luni până vineri, în intervalul orar 09:00 – 16:00, cu excepția zilelor de 03 – 04 octombrie când va putea fi vizitată între orele 18:00 – 24:00, iar duminică, 5 octombrie de la ora 18:00 până la 22:00.

Florin Ristei - Turneu Național
2025-09-30 20:00 - 21:30 | Filarmonica Oltenia, Calea Unirii, nr. 16, Craiova, Dolj, 200585, România
Backstage – Florin Ristei
Un turneu aniversar, cu emoție și energie, care marchează cei 25 de ani de la debutul în muzică al lui Florin Ristei, odată cu hitul Dana.
“Backstage” te invită într-o incursiune intimă prin culisele unei cariere spectaculoase – de la începuturi până la prezent – cu povești, momente speciale și muzică live, exact așa cum nu ai mai văzut-o niciodată.

Recital de pian Mihai Diaconescu - Ziua Internațională a Muzicii
2025-10-01 19:00 - 21:00 | Filarmonica Oltenia, Calea Unirii, nr. 16, Craiova, Dolj, 200585, România
Muzica prinde viață!
MIERCURI, 1 OCTOMBRIE 2025, ORA 19:00La Muzeul de Artă, sărbătorim ZIUA INTERNAȚIONALĂ A MUZICII cu un recital de pian susținut de MIHAI DIACONESCU.
În program:• Franz Schubert – Impromptu nr. 1, 2, 3 și 4• Johannes Brahms – Rapsodia nr. 1 și nr. 2• Franz Liszt – Rapsodia ungară nr. 11 și nr. 12
Recitalul este inclus în abonament. Bilete disponibile la Filarmonică (luni – vineri, 10:00–14:00) sau online, pe entertix.
O seară de muzică de cameră care ne aduce mai aproape de emoția pură.

Expoziție temporară „Molia - exemplare spectaculoase din patrimoniul exotic al Secției de Științele Naturii a Muzeului Olteniei Craiova”
2025-10-02 09:00 - 17:00 | Muzeul Olteniei – Secția de Științele Naturii, Str. Popa Şapcă, nr. 8, Craiova, Dolj, România
🏛️Expoziție temporară „Molia – exemplare spectaculoase din patrimoniul exotic al Secției de Științele Naturii a Muzeului Olteniei Craiova”
📌 Molia este denumirea dată unui grup de insecte din ordinul Lepidoptera, asemănătoare cu fluturii.
♦️Scopul expoziției este semnalarea prezenţei valoroasei colecţii în patrimoniul muzeului, având în vedere că puţine muzee au privilegiul de a avea în patrimoniu colecţii de fluturi exotici.
✨Colecţia de fluturi exotici „Claudia Stănoiu” a fost achiziţionată în anul 1975 şi însumează 1200 de exemplare provenite din regiunile: neotropicală, ethiopiană, indo-malaeză, australiană şi holarctică.
🔸Din Colecția „Claudia Stănoiu” au fost selectate peste 200 de exemplare de molii (ordinul Lepidoptera), temă expusă pentru prima dată. Astfel vizitatorii au ocazia să cunoască informații despre molii – insecte speciale dar și contestate, însă extrem de puțin cunoscute.
✔️Curator expoziție: dr. Lila Gima, muzeograf – Secția de Științele Naturii – Muzeul Olteniei.
❗️Expoziția este deschisă spre vizitare până la sfârșitul lunii noiembrie la Secția de Științele Naturii a Muzeului Olteniei Craiova.

𝑃𝑎𝑡𝑟𝑖𝑚𝑜𝑛𝑖𝑢𝑙 𝑒𝑛𝑡𝑜𝑚𝑜𝑙𝑜𝑔𝑖𝑐 𝑎𝑙 𝑀𝑢𝑧𝑒𝑢𝑙𝑢𝑖 𝑂𝑙𝑡𝑒𝑛𝑖𝑒𝑖 𝐶𝑟𝑎𝑖𝑜𝑣𝑎 𝑐𝑜𝑛𝑠𝑒𝑟𝑣𝑎̆ 53.870 𝑝𝑖𝑒𝑠𝑒 𝑓𝑖𝑖𝑛𝑑 𝑐𝑜𝑛𝑠𝑡𝑖𝑡𝑢𝑖𝑡 𝑑𝑖𝑛: 36.090 𝑖𝑛𝑠𝑒𝑐𝑡𝑒 𝑐𝑜𝑙𝑒𝑐𝑡𝑎𝑡𝑒, 11.241 𝑖𝑛𝑠𝑒𝑐𝑡𝑒 𝑎𝑐ℎ𝑖𝑧𝑖𝑡̧𝑖𝑜𝑛𝑎𝑡𝑒 𝑠̧𝑖 7.539 𝑖𝑛𝑠𝑒𝑐𝑡𝑒 𝑑𝑜𝑛𝑎𝑡𝑒.
În cadrul insectelor achiziţionate, este conservată şi colecţia de fluturi exotici „𝐶𝑙𝑎𝑢𝑑𝑖𝑎 𝑆𝑡𝑎̆𝑛𝑜𝑖𝑢”, fiind singura colecţie de insecte exotice din patrimoniu. Ea completează lepidopterele autohtone din patrimoniu, având atât importanţă ştiinţifică, dar şi expoziţională.
𝐄𝐱𝐩𝐨𝐳𝐢𝐭̦𝐢𝐚 𝐝𝐞 𝐟𝐚𝐭̦𝐚̆, 𝐢𝐧𝐭𝐢𝐭𝐮𝐥𝐚𝐭𝐚̆ „𝑀𝑜𝑙𝑖𝑎 – 𝑒𝑥𝑒𝑚𝑝𝑙𝑎𝑟𝑒 𝑠𝑝𝑒𝑐𝑡𝑎𝑐𝑢𝑙𝑜𝑎𝑠𝑒 𝑑𝑖𝑛 𝑝𝑎𝑡𝑟𝑖𝑚𝑜𝑛𝑖𝑢𝑙 𝑒𝑥𝑜𝑡𝑖𝑐 𝑎𝑙 𝑆𝑒𝑐𝑡̦𝑖𝑒𝑖 𝑑𝑒 𝑆̦𝑡𝑖𝑖𝑛𝑡̦𝑒𝑙𝑒 𝑁𝑎𝑡𝑢𝑟𝑖𝑖 𝑎 𝑀𝑢𝑧𝑒𝑢𝑙𝑢𝑖 𝑂𝑙𝑡𝑒𝑛𝑖𝑒𝑖 𝐶𝑟𝑎𝑖𝑜𝑣𝑎” 𝐜𝐨𝐧𝐭̦𝐢𝐧𝐞 𝐩𝐢𝐞𝐬𝐞 𝐬𝐞𝐥𝐞𝐜𝐭𝐚𝐭𝐞 𝐝𝐢𝐧 𝐜𝐨𝐥𝐞𝐜𝐭̦𝐢𝐚 𝐝𝐞 𝐟𝐥𝐮𝐭𝐮𝐫𝐢 𝐞𝐱𝐨𝐭𝐢𝐜𝐢 „𝐂𝐥𝐚𝐮𝐝𝐢𝐚 𝐒𝐭𝐚̆𝐧𝐨𝐢𝐮”.
𝐈̂𝐧 𝐜𝐚𝐝𝐫𝐮𝐥 𝐞𝐱𝐩𝐨𝐳𝐢𝐭̦𝐢𝐞𝐢 „𝐌𝐨𝐥𝐢𝐚 – 𝐞𝐱𝐞𝐦𝐩𝐥𝐚𝐫𝐞 𝐬𝐩𝐞𝐜𝐭𝐚𝐜𝐮𝐥𝐨𝐚𝐬𝐞 𝐝𝐢𝐧 𝐩𝐚𝐭𝐫𝐢𝐦𝐨𝐧𝐢𝐮𝐥 𝐞𝐱𝐨𝐭𝐢𝐜 𝐚𝐥 𝐒𝐞𝐜𝐭̦𝐢𝐞𝐢 𝐝𝐞 𝐒̦𝐭𝐢𝐢𝐧𝐭̦𝐞𝐥𝐞 𝐍𝐚𝐭𝐮𝐫𝐢𝐢 𝐚 𝐌𝐮𝐳𝐞𝐮𝐥𝐮𝐢 𝐎𝐥𝐭𝐞𝐧𝐢𝐞𝐢 𝐂𝐫𝐚𝐢𝐨𝐯𝐚” 𝐬𝐮𝐧𝐭 𝐚𝐛𝐨𝐫𝐝𝐚𝐭𝐞 𝐚𝐬𝐩𝐞𝐜𝐭𝐞 𝐩𝐫𝐞𝐜𝐮𝐦:
diferențe și asemănări între fluturi și molii,
morfologia şi metamorfoza moliilor,
dimorfismul sexual,
regimul trofic al moliilor,
adaptări pentru supravieţuire,
rolul moliilor în ecosisteme precum și
importanță lor în viață oamenilor de-alungul secolelor.
În cadrul expoziției vor fi expuse insectare cu peste 200 piese exotice spectaculoase, printre care și: 𝑀𝑜𝑙𝑖𝑎 𝑎𝑡𝑙𝑎𝑠 (𝐴𝑡𝑡𝑎𝑐𝑢𝑠 𝑎𝑡𝑙𝑎𝑠) – cea mai mare molie din lume, 𝑇ℎ𝑦𝑠𝑎𝑛𝑖𝑎 𝑎𝑔𝑟𝑖𝑝𝑝𝑖𝑛𝑎 – lepidoptera cu cea mai mare anvergură a aripilor, 𝐶ℎ𝑟𝑦𝑠𝑖𝑟𝑖𝑑𝑖𝑎 𝑟ℎ𝑖𝑝ℎ𝑒𝑢𝑠 – considerată a fi una dintre cele mai frumoase și impresionante lepidoptere, 𝑀𝑜𝑙𝑖𝑎 𝑙𝑢𝑛𝑎 (𝐴𝑐𝑡𝑖𝑎𝑠 𝑙𝑢𝑛𝑎), 𝐴𝑔𝑙𝑜𝑠𝑠𝑎 𝑐𝑢𝑝𝑟𝑖𝑛𝑎 – cunoscută pentru că s-ar fi hrănit cu grăsime umană, 𝑈𝑡𝑒𝑡ℎ𝑒𝑖𝑠𝑎 𝑜𝑟𝑛𝑎𝑡𝑟𝑖𝑥 – subiectul unor numeroase studii comportamentale, etc.
Exemplarele care vor fi expuse au fost colectate din pădurea amazoniană sau din vegetaţia luxuriantă a pădurii tropicale (𝐼𝑛𝑑𝑖𝑎, 𝑃𝑒𝑟𝑢, 𝑁𝑜𝑢𝑎 𝐺𝑢𝑖𝑛𝑒𝑒, 𝐶𝑜𝑛𝑔𝑜, 𝐵𝑟𝑎𝑧𝑖𝑙𝑖𝑎 𝑒𝑡𝑐.) și sunt rezultatul schimburilor realizate de regretatul profesor dr. Ioan Stănoiu cu specialiști și colecționari din întreaga lume.
𝐀𝐯𝐚̂𝐧𝐝 𝐢̂𝐧 𝐯𝐞𝐝𝐞𝐫𝐞 𝐟𝐚𝐩𝐭𝐮𝐥 𝐜𝐚̆ 𝐬𝐩𝐞𝐜𝐢𝐢𝐥𝐞 𝐞𝐱𝐨𝐭𝐢𝐜𝐞 𝐬𝐮𝐧𝐭 𝐟𝐨𝐚𝐫𝐭𝐞 𝐠𝐫𝐞𝐮 𝐝𝐞 𝐜𝐮𝐧𝐨𝐬𝐜𝐮𝐭 𝐢̂𝐧 𝐦𝐞𝐝𝐢𝐮𝐥 𝐧𝐚𝐭𝐮𝐫𝐚𝐥 𝐝𝐢𝐧 𝐜𝐚𝐮𝐳𝐚 𝐞𝐭𝐨𝐥𝐨𝐠𝐢𝐞𝐢 𝐬̧𝐢 𝐚𝐫𝐞𝐚𝐥𝐮𝐥𝐮𝐢 𝐥𝐨𝐫, 𝐜𝐨𝐥𝐞𝐜𝐭̧𝐢𝐢𝐥𝐞 𝐦𝐮𝐳𝐞𝐚𝐥𝐞 𝐨𝐟𝐞𝐫𝐚̆ 𝐬𝐩𝐞𝐜𝐢𝐚𝐥𝐢𝐬̧𝐭𝐢𝐥𝐨𝐫 𝐬̦𝐢 𝐯𝐢𝐳𝐢𝐭𝐚𝐭𝐨𝐫𝐢𝐥𝐨𝐫 𝐩𝐨𝐬𝐢𝐛𝐢𝐥𝐢𝐭𝐚𝐭𝐞𝐚 𝐝𝐞 𝐚 𝐜𝐮𝐧𝐨𝐚𝐬̧𝐭𝐞 𝐦𝐚𝐫𝐞𝐚 𝐝𝐢𝐯𝐞𝐫𝐬𝐢𝐭𝐚𝐭𝐞 𝐬̧𝐢 𝐫𝐚̆𝐬𝐩𝐚̂𝐧𝐝𝐢𝐫𝐞𝐚 𝐬𝐩𝐞𝐜𝐢𝐢𝐥𝐨𝐫 𝐩𝐫𝐢𝐧 𝐩𝐫𝐞𝐥𝐮𝐜𝐫𝐚𝐫𝐞𝐚 𝐬̧𝐢 𝐩𝐮𝐛𝐥𝐢𝐜𝐚𝐫𝐞𝐚 𝐝𝐚𝐭𝐞𝐥𝐨𝐫 𝐝𝐞𝐭̧𝐢𝐧𝐮𝐭𝐞 𝐝𝐞 𝐞𝐱𝐞𝐦𝐩𝐥𝐚𝐫𝐞𝐥𝐞 𝐚𝐟𝐥𝐚𝐭𝐞 𝐢̂𝐧 𝐜𝐨𝐥𝐞𝐜𝐭̧𝐢𝐢.

Zilele Comediei Cehe la Craiova
2025-10-02 19:00 - 21:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Începem toamna în afara Bucureștiului cu o serie de filme de comedie cehoslovace la Craiova! Asociația Divina Comedie Umană plănuiește să înveselească comunitatea, iar Zilele Filmului de Comedie este un segment din activitatea lor prin care vor prezenta trimestrial comedii europene.
Detalii despre program și filme:
02.10 – Balul pompierilor (Hoří, má panenko, Miloš Forman, 1967, 1h11’)
În centrul poveștii „Balului Pompierilor” se află un mic departament de pompieri voluntari dintr-un orășel ceh, care încearcă să organizeze un bal în onoarea fostului lor președinte. Ceea ce trebuia să fie un eveniment festiv se transformă rapid într-o succesiune de gafe și neînțelegeri: concursul de frumusețe devine o adevărată farsă – mamele fetelor fac presiuni asupra comitetului balului, tații beau, fetele se simt jenate, tombola dispare de sub ochii tuturor, iar încercarea unui gest demn sfârșește ca un fiasco. Miloš Forman, împreună cu Jaroslav Papoušek și Ivan Passer, au creat această tragicomedie prin implicarea cu măiestrie a unor actori neprofesioniști care, cu un umor cotidian reușesc să transmită și să arate micimea, stângăcia și ridicolul situațiilor de zi cu zi. Fără a recurge la trucuri spectaculoase sau artificii inutile, ei conturează imaginea unei societăți în care sărbătorile oficiale și „moralitatea” nu fac adesea decât să mascheze egoismul, ipocrizia și neputința.
Filmul a reușit să ofenseze atât autoritățile comuniste, cât și partenerii săi capitaliști, care l-au văzut ca pe o batjocură la adresa oamenilor de rând. Pompierii cehi chiar au protestat oficial împotriva acestui film. În cele din urmă, filmul a fost nominalizat la Oscar la categoria „cel mai bun film străin”.

03.10 – Adela nu a luat încă cina (Adéla ještě nevečeřela, Oldřich Lipský, 1978, 1h45’)
O parodie cehă legendară a poveștilor polițiste, care se joacă cu regulile genului detectiv și chiar cu spectatorul înșiși. Celebrul detectiv Nick Carter sosește la Praga, înarmat cu cele mai noi instrumente de investigație și cu o sănătoasă încredere în sine, pentru a rezolva dispariția misterioasă a unui câine. Este asistat de corpolentul comisar de poliție ceh (mare amator de bere și de mâncare) Ledvina, iar adversarul său diabolic este baronul von Kratzmar, un botanist malefic acompaniat de planta lui carnivoră, Adéla.
Filmul este unic prin combinația dintre intriga polițistă și comedia grotescă. Regizorul Oldřich Lipský îmbină cu măiestrie umorul de situație, gagurile vizuale, replicile spirituale și referințele la cultura pop cu stilizarea artistică și atmosfera de epocă. Rezultatul este un film accesibil tuturor spectatorilor, dar care servește și o declarație de dragoste pentru Praga, berării, bere, carne afumată, și un omagiu unic adus literaturii polițiste de consum. Numeroase personalități marcante au colaborat la realizarea filmului. Regizorul a distribuit actori faimoși chiar și în roluri mici, iar faimosul Jan Švankmajer a contribuit cu animații.

04.10 – Sătucul meu drag (Vesničko má středisková, Jiří Menzel, 1985, 1h28’)
Un film esențial al cinematografiei cehe, povestea din „Sătucul meu drag” se petrece în zona rurală a Cehiei, în anii 1980. Într-un sat mic, urmărim viața de zi cu zi a locuitorilor săi, în special a unui duo de prieteni – șoferul de camion Pávek și colegul său Otík, un om bun la suflet, dar cu dizabilități intelectuale. Relația lor, plină de conflicte minore, dar și de solidaritate, constituie nucleul filmului. Pe lângă această temă principală, întâlnim și alte personaje: agresivul și gelosul Turek, soția sa Jana și amantul acesteia, zootehnicianul Kašpar, pictorul academician Ryba și o serie de alte personaje distinctive care trăiesc în satul Křečovice. Sorțile lor se întrepătrund într-o serie de episoade comice și oarecum amare care înconjoară tema principală.
Inspirându-se din scenariul lui Zdeněk Svěrák, Jiří Menzel a realizat un film care îmbină umorul subtil, poezia rurală și observația sensibilă asupra oamenilor. Accentul nu cade pe întorsături spectaculoase de intrigă, ci pe atmosferă, pe ritmul vieții și pe relațiile umane. Spectatorii au văzut în film o oglindă neașteptat de clară a realității cotidiene a societății normalizate. Filmul a avut astfel succes atât în țară, cât și în străinătate și a fost nominalizat la Oscar pentru cel mai bun film străin.

Intrarea este liberă! Proiecțiile vor avea loc în grădina Muzeului Cărții și Exilului Românesc, de la ora 19:00. Participanții majori vor primi o bere Budweiser Budvar din partea casei, în limita stocului disponibil.
Proiect organizat de Asociația Divina Comedie Umană și Centrul Ceh București, cu sprijinul Ambasadei Cehiei și al Budweiser Budvar.

Cătălin Stepa și Aurelian Epuraș - Sinestezii IV
2025-10-03 19:00 - 20:30 | Dolj
Cătălin Stepa și Aurelian Epuraș (pian) prezintă proiectul muzical SINESTEZII IV la Ribs House (Strada Basarabia 21c, Craiova 200212).
SINESTEZII prezintă cântecele de referință ale lui Cătălin Stepa, „Cum voi trăi” „Ce eram”, „Poezie naivă”, „Cerul rubin”, „Am fost”, „N-ai tu”, „Gelozie” și multe altele care au apărut pe albumele „Ea vine joi” – 2018 și „Despre aripi și zbor” – 2025.

Muzica lui Cătălin Stepa va fi interpretată într-o manieră nouă, alături de Aurelian Epuraș la pian, într-un concept plin de prospețime și profunzime.
După succesul turneelor anterioare în această formulă, „Sinestezii” revine în toamna anului 2025, cu un miniturneu național în: Râmnicu Vâlcea, Craiova, Sibiu, Zalău, Cluj -Napoca, București, Constanța, Arad, Timișoara și Petroșani.

Carmina Burana / Deschiderea stagiunii Legacy Season 2025-2026 a Filarmonicii Oltenia Craiova
2025-10-03 19:00 - 21:00 | Filarmonica Oltenia, Calea Unirii, nr. 16, Craiova, Dolj, 200585, România
Carmina Burana

Filarmonica Oltenia Craiova – Legacy Season
VINERI 03 OCT 2025 – 19:00
Sala Filarmonicii Oltenia

Filarmonica „Oltenia” deschide noua stagiune – Legacy Season – cu una dintre cele mai impresionante capodopere ale repertoriului universal: Carmina Burana de Carl Orff. Sub bagheta dirijorului Adrian Morar, Orchestra Simfonică și Corala Academică ale Filarmonicii „Oltenia”, alături de soliștii invitați – Daria Guți (soprană), Andrea Mirchev (tenor, Bulgaria) și Alexandru Constantin (bariton) – vor transforma seara de vineri într-o experiență sonoră grandioasă.
Li se alătură corul de copii „Glasuri Cristaline” (dirijor Iulia Manda), aducând un plus de prospețime și emoție acestei lucrări copleșitoare. Dirijor cor: Manuela Enache-Pîrvu
Bilete și abonamente: la Filarmonică (luni–vineri, 10:00–14:00) sau online: entertix.ro

ORCHESTRA SIMFONICĂ A FILARMONICII OLTENIA
CORALA ACADEMICĂ A FILARMONICII OLTENIA

Dirijor

ADRIAN MORAR
MANUELA ENACHE-PÎRVU – Dirijor cor

Solişti

DARIA GUȚI – soprană
ANDREA MIRCHEV – tenor, BULGARIA
ALEXANDRU CONSTANTIN – bariton

Program

Carl Orff Cantata „Carmina Burana” pentru soliști, cor și orchestră

Retro Mania Craiova 2025
2025-10-03 19:30 - 22:00 | Sala Polivalentă, Bvd. Ilie Balaci, nr.6, Craiova, Dolj, România
Retro Mania – Spectacolul Nostalgiei la Sala Polivalenta Craiova!
Pe 3 octombrie 2025, Sala Polivalenta Craiova găzduiește un eveniment de neuitat: Retro Mania, un spectacol dedicat muzicii legendare care a marcat generații! Vino să te bucuri de o seară magică, alături de artiști de renume internațional:

Boney M – vocea emblematică a unor hituri precum *Rivers of Babylon* și *Daddy Cool*. Dr Alban – va aduce pe scenă energie pură cu piese care au făcut istorie, precum *It’s My Life* și *Sing Hallelujah*.
Bad Boys Blue – pregătește-te să dansezi pe ritmurile care au cucerit lumea! *You’re a Woman*, *Pretty Youg Girl*
Admiral C4C – energia reggae care va ridica sala în picioare cu hiturile precum *Turn It Up,*, *Drop The Boom*
ABBA Tribute – celebrează magia unor clasice ca *Dancing Queen* și *Mamma Mia*
MR PRESIDENT – cu totii am fredonat megahitul Coco Jambo

Pregătește-te pentru o explozie de nostalgie, dans și bună dispoziție!

Locație: Sala Polivalenta Craiova
Data: 3 Octombrie 2025
Ora: 19:30

Nu rata șansa de a retrăi cele mai frumoase momente muzicale din anii ’70, ’80 și ’90, într-o atmosferă vibrantă! – o seară pentru suflet și dans!

Cupa StartSport 2025
2025-10-04 10:00 - 12:30 | Dolj
– CUPA STARTSPORT 2025 – Ediția a IV-a – vă așteaptă la start într-un număr cât mai mare. Se adresează tuturor copiilor și adolescenților, legitimați și nelegitimați, cu un singur obiectiv: ALEARGĂ, SARI, ARUNCĂ!– Participarea este gratuită, concurenții putând participa doar la categoria de vârstă corespunzătoare anului de naștere.– Premierea se va face pe categorii de vârstă, astfel:2006 – 2013, conform probelor și categoriilor din concurs, (se va premia locul I, II și III cu premii constând în: diplomă, medalie pentru toate locurile, și cupă pentru locul I) + alte premii.– Pentru categoriile 2014 și mai mici nu se face clasament, se acordă premii doar pentru participare.– Cu ajutorul sponsorilor, vom acorda premii primilor 400 de copii înscriși, constând în diplomă, medalie de participare + alte premii.– Este interzisă folosirea pantofilor cu cuie (profesionali), se va alerga în încălțăminte sport.– Participarea se face pe propria răspundere a părinților/tutorilor legali și presupune acordul GDPR privind fotografierea, promovarea și folosirea datelor personale în scopul acțiunii.– Înscrierea se face prin e-mail: asociatiastartsport@gmail.com, cu următoarele date: NUME ȘI PRENUME, CNP, PROBA, ȘCOALA DE PROVENIENȚĂ.– Entitățile sportive/ școlile vor face înscrierea pe bază de tabel, cuprinzând datele mai sus menționate.PARTENERI:1) CSM CRAIOVA;2) AJA DOLJ;3) ȘCOALA GIMNAZIALĂ „TRAIAN”;4) ȘCOALA GIMNAZIALĂ „C-TIN GEORGHITĂ”- PODARI;5) ȘCOALA GIMNAZIALĂ „MIHAI EMINESCU”.
Detalii la tel. 0744563528.

Copacul Vieții
2025-10-04 18:00 - 19:30 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
COPACUL VIEȚII Experiment imersiv de Muzică, Tradiție și Meditație Sahaja Yoga O experiență unică pentru trup, minte, suflet și spirit! Te invităm să faci parte din această călătorie de transformare interioară, alături de renumiții artiști ai muzicii clasice românești: Cleopatra David (soprană) și Cosmin Patrana (pian).Descoperă cum poți trezi lumina bucuriei din tine și cum să nu lași problemele vieții să te învingă! Biblioteca Judeteana Alexandru & Aristia Aman Craiova 04 Octombrie18:00 Experimentează Realizarea Sinelui Bucură-te de muzica clasicăIntrarea este liberă și deschisă tuturor celor care caută pacea interioară și echilibrul spiritual.Vino să simți vibrațiile!

Copacul Vieții – O seară imersivă a unității și armoniei
Biblioteca Județeană Alexandru și Aristia Aman din Craiova găzduiește sâmbătă, 4 octombrie 2025, de la ora 18:00, un eveniment multicultural, multisenzorial și interactiv intitulat Copacul Vieții. Publicul este invitat să participe la un program ce va îmbina monumentalitatea muzicii clasice europene, tradiția artelor vizuale locale și profunzimea Atmasakshatkar (Realizarea Sinelui) – un moment interactiv de inițiere în meditația Sahaja Yoga – oferind o experiență emblematică de explorare a spiritualității și a culturilor universale.
Interpretează:

Cleopatra David – soprană
Cosmin Pătrana – pian (invitat)

Intrarea este liberă.
Locurile sunt limitate și se ocupă în ordinea sosirii.
Pentru detalii și acces: link
Într-o perioadă în care avem nevoie mai mult ca oricând de speranță în forța binelui, a integrității și a unității, evenimentul devine un spațiu de întâlnire între culturi, unde muzica, și meditația sunt punți către armonie. Sahaja Yoga, deși poartă un nume de origine sanscrită, este o practică deschisă tuturor oamenilor, fără bariere religioase sau sociale. Spiritualitatea și cultura merg mână în mână, iar arta, atunci când este inspirată de profunzimea ființei și înălțimile Spiritului, devine un limbaj universal al comuniunii și bucuriei. Repertoriul serii va cuprinde lucrări ale marilor compozitori romantici Franz Schubert, Gustav Mahler, Antonín Dvořák, dar și din creația românească, oferind publicului o călătorie interculturală în care tradițiile Europei și Orientului se întâlnesc într-un dialog al frumuseții și spiritualității. La nivel simbolic, Copacul Vieții devine axul central al serii: un copac al spiritualității, unde toate tradițiile sunt ramuri ale aceleiași unități, iar rădăcinile se hrănesc din aceeași sursă divină. Imaginea sa apare deopotrivă pe vasele de Horezu și în iconografia biblică, iar în arta lui Brâncuși se transformă în Coloana Infinitului – o expresie a aspirației omului către cer, către nemărginire și către comuniunea universală.
Biografiile artiștilor
Cleopatra David
Cleopatra David este una dintre vocile lirice remarcabile ale generației sale, născută într-o veche familie de intelectuali și artiști români din care face parte și compozitorul Boris Chelaru, distinsă personalitate a Craiovei. Cariera sa s-a concentrat în ultimii ani pe consolidarea sectorului cultural independent din România, cu accent pe producția de operă. A fost aplaudată pe numeroase scene din România, Italia, Finlanda, Armenia, Franța, Marea Britanie și India și este invitată frecvent să susțină masterclassuri și workshopuri de tehnică vocală. În 2024 a desfășurat un amplu proiect de rezidență artistică la Cité Internationale des Arts din Paris, în urma câștigării Bursei George Enescu, oferită de Institutul Cultural Român. Printre colaborările sale se numără lucrul alături de dirijori precum Alexander Walker, Aleksandr Dmitriev, Ciprian Teodorașcu, Gheorghe Iliuță și Jin Wang. Critica de specialitate a remarcat unicitatea și prospețimea timbrală a vocii sale. „De vocea Cleopatrei nu te poți sătura” – scria jurnalistul Călin Hera după spectacolul Bach, colegul de birou.

Cosmin Pătrana a urmat studiile universitare și de master în cadrul „Universității Naționale de Muzică București” secția pian principal, la clasa prof. univ. dr Dana Borșan. În anul 2014, a beneficiat de o bursa Erasmus, la Conservatorio Statale di Musica G. F. Ghedini, iar în perioada 2014-2020 a fost acompaniator și solist în cadrul concertelor organizate de „Dengel Concerts”, Germania. În prezent, este profesor corepetitor la Colegiul „Dinu Lipatti”.
Contact
Telefon: +40 731 845 794

NASA "Space Apps Challenge 2025" Hackathon
2025-10-05 09:00 - 2025-10-06 17:00 | Dolj
A 5-A EDIȚIE DIN CRAIOVA A HACKATHONULUI** GLOBAL NASA SPACEAPPS CHALLENGE 2025
Cel mai mare hackathon anual global ajunge din nou la Craiova pe 4-5 octombrie 2025
Organizatorii de la PxR2 (Pi aR Pătrat), Liceul SRB și Chenist Academy anunță că vor găzdui din nou prestigiosul hackathon NASA SpaceApps Challenge. Evenimentul marchează a 9-a ediție organizată de echipa locală, dintre care 4 în Bănie, consolidând astfel poziția Craiovei pe harta globală a inovației tehnologice spațiale, continuând o tradiție de succes care a început în 2018.
Timp de 48 de ore intensive, echipele multidisciplinare colaborează în dezvoltarea de soluții inovatoare la provocări reale din lumea contemporană.
Participanții au acces la datele publice ale NASA și ale partenerilor săi din agențiile spațiale, datele respective fiind inaccesibile în mod uzual.
Desfășurare evenimentului se va face la sediul Liceului SRB, Bulevardul Dacia, nr. 155, Craiova, cât și în varianta online cu participarea celor interesați, pe site-ul proiectului și o platformă de chat pusă la dispoziție de organizatori.
Condiții de participare:
● Cunoașterea limbii engleze (prezentările și materialele sunt în engleză)
● Aducerea propriului laptop și a încărcătorului
● Entuziasm și dorința de a învăța lucruri noi
Atenție: Participanții cu vârsta sub 13 ani necesită supraveghere de către un adult pe toată durata hackathonului.
Participare și Accesibilitate
Participarea la hackathon este gratuită, acest lucru fiind posibil datorită generozității sponsorilor.
Evenimentul va avea un format hibrid, permițând participarea atât în persoană, cât și online, asigurând accesibilitatea maximă pentru toți inovatorii interesați să contribuie la viitorul explorării spațiale.
SpaceApps se adresează unui spectru larg de participanți: programatori, oameni de știință, designeri, ingineri, pasionați de tehnologie, specialiști în storytelling, producători, constructori și
vizionari din întreaga lume. Acest eveniment este destinat oricui este pasionat de identificarea de soluții, indiferent de experiența anterioară în hackathoane.
Formarea echipelor:
Echipele Space Apps sunt alcătuite din 2-6 membri și pot fi formate în două moduri:
Participanții pot veni cu echipe deja constituite (înregistrarea se face individual)
Cei care vin singuri vor fi sprijiniți de organizatori pentru a-și găsi coechipieri ideali.
Evenimentul încurajează participarea studenților, inginerilor, artiștilor și experților în storytelling, deoarece provocările includ atât aspecte tehnice, cât și sarcini ce necesită abilități artistice, cunoștințe de business sau imaginație creativă.
Program:
Sâmbătă, 5 octombrie 2025:
• Orientarea obligatorie pentru participanți
• Check-in și configurarea conturilor software necesare
• Prezentarea provocărilor și a sponsorilor
• Formarea echipelor și pregătirea pentru weekendul de programare
• Cina
Duminică, 6 octombrie 2025:
09:00 – Micul dejun și lansarea oficială a hackathonului.
Dezvoltarea proiectelor cu suport de la mentori și organizatori
12:00 – Termenul limită pentru predarea proiectelor.
După-amiaza – Demonstrațiile echipelor (transmise live la nivel global)
17:00 – Anunțarea câștigătorilor și premierea
Organizatori: PxR2 (PR Pătrat), Chenist Academy, Liceul SRB
Sponsor Principal: Chenist Cybersecurity, ARTI
Parteneri Strategici: Universitatea din Craiova, Școala Romano-Britanică, Cluster EduTIC, ARTI, Society for Computing Technologies
Parteneri Media: Kiss FM
——
Despre SpaceApps Challenge
SpaceApps Challenge este cel mai mare hackathon anual global, care angajează în fiecare an mii de solutionatori de probleme din întreaga lume. Evenimentul promovează rezolvarea
colaborativă a problemelor cu scopul de a produce soluții open-source relevante pentru a aborda necesitățile globale aplicabile atât vieții de pe Pământ, cât și vieții din spațiu.
SpaceApps Challenge este un program de incubare al NASA organizat anual începând cu 2012 în hub-uri din întreaga lume. Programul a demonstrat o creștere spectaculoasă – de la primele ediții la peste 220.000 de participanți din 185 de țări și teritorii în prezent. În 2018, evenimentul a angajat peste 18.000 de persoane din 75 de țări și 200 de orașe, marcând un moment de referință în expansiunea globală a acestei inițiative.
Misiunea NASA Space Apps Challenge este de a stimula colaborarea, creativitatea și gândirea critică, de a încuraja interesul pentru explorarea Pământului și a spațiului, de a crește gradul de conștientizare globală asupra datelor NASA și de a dezvolta următoarea generație de oameni de știință, ingineri, specialiști în tehnologie și designeri.
De la lansarea sa în 2012, acest program inovator de incubare al NASA a cooptat peste 220.000 de persoane din peste 185 de țări și teritorii, fiind administrat de Divizia de Științe a Pământului din cadrul Direcției Misiunii Științifice de la sediul NASA din Washington, DC.
Craiova s-a alăturat acestei rețele globale în 2018, când prima ediție locală a atras 87 de participanți care au format 12 echipe competitive. Edițiile craiovene s-au remarcat prin diversitatea participanților: elevi premianți la olimpiade de robotică și informatică, studenți de la facultățile tehnice, angajați din industria IT, antreprenori, profesori de licee și cadre universitare. Această combinație interdisciplinară a dus la soluții inovatoare și la formarea unei comunități locale active în domeniul tehnologiilor spațiale.
Despre PxR2 (PR Pătrat) și Chenist Academy:
PR Pătrat și Chenist Academy sunt organizații dedicate promovării inovației tehnologice și educației în domeniul cybersecurity și tehnologiilor spațiale, cu o experiență vastă în organizarea de evenimente internaționale de anvergură.
O Tradiție de Excelență cu Impact Global
SpaceApps Challenge Craiova a devenit un eveniment de referință în peisajul tehnologic românesc din 2018, când s-a desfășurat prima ediție locală la Muzeul Olteniei. În 2018, evenimentul a atras 87 de participanți care au format 12 echipe, demonstrând interesul crescut al comunității locale pentru inovația spațială.
Succese remarcabile din edițiile anterioare:
În 2022, locul I a fost câștigat de Andrei Dumitru, un elev din clasa a XI-a de la Liceul Teoretic „Ionita Asan” din Caracal. Ediția din 2019 a fost găzduită de Muzeul Olteniei și a atras aproximativ 100 de participanți, majoritatea cu profil tehnic
Evenimentul a demonstrat capacitatea de a pune laolaltă oameni deschiși din toate domeniile, creând oportunități de networking și colaborare interdisciplinară.
Organizatorul principal, Alin Mechenici, aduce o experiență vastă, fiind la a IX-a ediție de SpaceApps Challenge în 2025, după ce anterior a co-organizat edițiile din 2016 și 2017 în Mjardevi Science Park, Linköping, Suedia.
Impact și Dezvoltare Durabilă
Proiectele realizate în cadrul SpaceApps sunt dezvoltate sub licență „Open Source”, ceea ce înseamnă că pot fi folosite de oricine și pot fi dezvoltate ulterior în diferite forme. Această abordare permite ca ideile să fie transformate în startup-uri, companii sau proiecte ce pot aduce schimbări pozitive pentru mediu, umanitate și viitorul planetei.
NASA oferă cadrul, datele deschise (open-data) și temele, iar organizatorii locali caută împreună cu partenerii oameni proactivi pentru a rezolva problemele Pământului și pentru a găsi soluții pentru generațiile viitoare.
Companiile și organizațiile interesate să se alăture acestei inițiative pot contacta organizatorii pentru oportunități de sponsorizare și parteneriat la numărul de telefon 0740303764 sau prin formularele de contact disponibile pe site.
——
Înregistrare și Informații Suplimentare
Platforma de înregistrare pentru participanți este disponibilă la adresa: https://www.spaceappschallenge.org/2025/local-events/craiova/
Evenimentul se desfășoară în conformitate cu Codul de Conduită de la Berlin, asigurând un mediu sigur și incluziv pentru toți participanții.
______
**Hackathon = cuvânt format din alăturarea termenilor “hack” – acțiune specifică domeniului IT, care presupune modificarea scopului unui produs soft/hard pentru a deservi propriile interese -, și “athon” – din grecescul maraton. Hackathon presupune un eveniment de 48 de ore, de regulă, prin care o echipa sau mai multe lucrează împreună pentru a găsi soluții noi la probleme actuale, într-un timp foarte scurt.

Il Trovatore
2025-10-05 19:00 - 22:00 | Cercul Militar Craiova, Str. Marin Sorescu, nr. 2, Craiova, Dolj, 200642, România
STAGIUNEA 2025-2026 | CENTENARUL ELENA TEODORINIPREMIERĂ | DESCHIDEREA STAGIUNIIDuminică, 5 octombrie 2025, ora 19.00, Cercul Militar Craiova

TRUBADURULOperă în patru acte de Giuseppe VerdiLibretul de Salvatore Cammarano, după tragedia „El Trovator” de Antonio Garcia Gutiérez
Regie artistică: Chris Catena (Italia)Asistent regie artistică: Arabela TănaseDecoruri: Răsvan DrăgănescuCostume: Silvia Zanardi (Italia)Coregrafie: Stefania Cotroneo (Italia)Asistent coregrafie: Erna Marin
Conducerea muzicală: Marcin Nałęcz-Niesiołowski (Polonia)
Distribuţia:Leonora – Renata VariAzucena – Licia ToscanoManrico – David Baños (Spania)Contele de Luna – Armando Piña (Mexic)Ferrando – Ioan CherataInes – Corina VladaRuiz – Petrișor EfremUn mesager – Say Ufuk GengisUn țigan bătrân – Cristian Fofucă
Orchestra, Corul și Baletul Operei Române Craiova

Durată: aprox. 3h – două pauze
Menţiuni: Spectacol în limba italiană cu supratitrare în limba română

Stagiunea 2025-2026 a Operei Române Craiova este dedicată Centenarului Elena Teodorini, în anul 2026 comemorând un veac de la trecerea în eternitate a legendarei soprane. Premiera operei Il Trovatore, capodopera verdiană și una dintre cele mai îndrăgite lucrări ale repertoriului liric, va deschide stagiunea 2025-2026, stagiune în care fiecare spectacol se dorește a fi un tribut adus marii artiste, patroana spirituală a Operei craiovene și una dintre marile voci care au scris istorie pe scenele lumii.
Noua punere în scenă a capodoperei verdiene, concepută de regizorul italian Chris Catena, aduce în prim-plan dramatismul și emoția celebrei iubiri interzise, întruchipate de interpreți de prestigiu: Renata Vari (Leonora), Licia Toscano (Azucena), David Baños (Manrico), Armando Piña (Contele de Luna), Ioan Cherata (Ferrando), Corina Vlada (Ines), Petrișor Efrem (Ruiz), Say Ufuk Gengis (Un mesager), Cristian Fofucă (Un țigan bătrân) și Orchestra, Corul și Baletul Operei Române Craiova, sub conducerea muzicală a maestrului Marcin Nałęcz-Niesiołowski.

Acţiunea se petrece în secolul XV, în Biscaya şi Aragon.
ACTUL I
Ferrando, slujitorul Contelui de Luna, povesteşte camarazilor săi de arme cum ţiganca Azucena, vrând să răzbune moartea mamei sale, arsă pe rug pentru vrăjitorie, răpise pe unul dintre copiii bătrânului ei stăpân şi îl aruncase în flăcări.
În grădina palatului, Leonora, nobila doamnă de onoare a prinţesei de Aragon îi vorbeşte confidentei sale Ines despre dragostea pe care o simte pentru un misterios trubadur. După plecarea celor două femei, tânărul Conte de Luna vine sub fereastra Leonorei atras de o dragoste puternică pentru ea. Deodată, în noapte, se aude vocea unui trubadur (romanţă). Răspunzând chemării înflăcărate, Leonora coboară în grădină şi, înşelată de întuneric, se aruncă în braţele Contelui de Luna, adresându-i cuvinte pătimaşe. Manrico misteriosul trubadur apare şi el. Cei doi bărbaţi se sfidează şi încrucişează spadele (terţet). Nereuşind să-i despartă, Leonora se prăbuşeşte leşinată.
ACTUL II
Adunaţi în tabăra lor, ţiganii lucrează (cor). Furată de gânduri bătrâna ţigancă Azucena îşi reaminteşte moartea mamei sale care, de pe rugul în flăcări îi strigase „Răzbună-mă!”. Atunci, cu mulţi ani în urmă, înnebunită de durere, Azucena îl răpise pe unul dintre fiii Contelui de Luna pentru a-l arunca în flăcările rugului. Dar, venindu-şi în fire, descoperă cu oroare că, în furia ei, fără să bage de seamă, îşi aruncase în foc propriul prunc (arie). Manrico nu înţelege nimic din spusele aceleia pe care o credea mama lui. „Atunci, cine sunt eu?”, întreabă tânărul. Smulgându-se din noianul amintirilor, Azucena îşi revine. Dar vorbele ei ocolesc răspunsul la întrebarea pusă. Ţiganca îi reproşează lui Manrico gestul nobil, prin care îl cruţase pe târărul Conte de Luna, în noaptea duelului din grădină.
Soseşte un mesager cu două veşti importante: fortăreaţa Castellor a căzut în mâinile partizanilor lui Urgel, iar Manrico este chemat să organizeze apărarea contra regaliştilor care se pregătesc să atace. Tot atunci, Manrico află că Leonora, crezându-şi iubitul ucis în duel, s-a hotărât să intre la mânăstire. Tânărul pleacă în grabă.
În faţa mânăstirii în care Leonora urma să se călugărească soseşte Contele de Luna cu un grup de soldaţi, hotărât să o răpească pe femeia iubită. Leonora îşi ia adio de la Ines. Intervenţia brutală a soldaţilor este zădărnicită de venirea lui Manrico şi a celor câţiva partizani. Leonora se aruncă în braţele celui pe care îl crezuse mort.
ACTUL III
Fortăreaţa Castellor, unde s-au refugiat Manrico şi Leonora este asediată de trupele Contelui de Luna. Azucena este prinsă în apropierea taberei soldaţilor. Ferrando recunoaşte în ea pe aceea care, cu ani în urmă, îl aruncase în flăcări pe fratele tânărului conte. Azucena mărturiseşte că este mama lui Manrico. Orb de gelozie şi dornic de răzbunare contele o condamnă la moarte prin ardere pe rug.
În interiorul fortăreţei Leonora şi Manrico trăiesc câteva clipe de fericire. Un mesager anunţă capturarea Azucenei de către trupele duşmane. Fără a ezita, Manrico se aruncă în luptă pentru a-şi salva mama (arie).
ACTUL IV
Manrico şi partizanii lui au fost învinşi. Mama şi fiul se află acum în aceeaşi temniţă. Leonora caută cu disperare un mijloc de a-şi salva iubitul (arie). Îndrăgostit, Contele de Luna îi cere tinerei dragostea şi credinţa în schimbul vieţii lui Manrico. Acceptând propunerea, Leonora soarbe otrava ascunsă sub piatra inelului pe care îl poartă în deget (duet) apoi pătrunde în închisoare pentru a duce ea însăşi iubitului ei vestea eliberării. Crezându-se înşelat, Manrico o respinge înţelegând adevărul doar în clipa în care Leonora moare (terţet). În aceeaşi clipă, de Luna ordonă executarea lui Manrico şi o obligă pe Azucena să asiste la supliciul fiului ei. Ţiganca însă şi-a împlinit răzbunarea. Ea îi dezvăluie contelui că, de fapt, Manrico era fratele lui.

*Grigore Constantinescu și Daniela Caraman-Fotea, Ghid de operă, București, 1971
**Ana Buga și Cristina Maria Sârbu, 4 secole de teatru muzical, București, 1999
***Ioana Ștefănescu, O istorie a muzicii universale, Vol. IV, București, 2002

Conferința LEXIS
2025-10-08 15:00 - 17:30 | Locații multiple, Craiova, Dolj, România
Asociația pentru Copii Dislexici Craiova împreuna cu Asociația MIRIAS Educational organizează ediția a II-a a proiectului DISLEXIA – EDUCAȚIE FĂRĂ BARIERE, în cadrul căreia se va desfășura Conferința LEXIS, un eveniment dedicat înțelegerii și sprijinirii copiilor cu Tulburări Specifice de Învățare (TSI), cu accent pe dislexie. Evenimentul va avea loc în data de 8 octombrie 2025, între orele 15:00–17:30, la Hotel Ramada, Craiova, și reunește experți naționali în educație, psihologie și intervenție terapeutică.
Conferința își propune să devină o resursa importanta de informare și conștientizare, un schimb de experiență, adresandu-se în principal cadrelor didactice, specialiștilor în educație, psihologilor, logopezilor, formatorilor, dar și factorilor de decizie din domeniul învățământului.
Obiectivele principale ale conferinței:

Popularizarea existenței și înțelegerii fenomenului TSI în județul Dolj;
Promovarea metodelor adecvate de evaluare și intervenție;
Prezentarea exemplelor de bună practică adaptate copiilor din ciclul preșcolar și primar;
Creșterea gradului de conștientizare privind drepturile și nevoile copiilor dislexici.

Evenimentul face parte din proiectul LEXIS și continuă demersurile de sensibilizare și educare a partenerilor educaționali – cadre didactice, părinți și specialiști – în sprijinul incluziunii copiilor cu dificultăți de învățare.
Printre invitații speciali se numără:

Dna Angela Ioan, președinte ABCD – Asociația București Pentru Copii Dislexici
Dna Lorana Gavril, psiholog clinician, specialist în terapia copiilor dislexici
Dl Adrian Roșan, prof. univ. dr. – Universitatea Babeș–Bolyai, Cluj-Napoca
Dna Ramona Mihaela Roșu, profesor, președinte Asociația MIRIAS Educational, membru în echipa proiectului LEXIS

Conferința va include și o sesiune interactivă de întrebări și răspunsuri cu invitații.
Toți participanții vor primi diplome de participare semnate de Inspectoratul Școlar Județean Dolj si CJRAE Dolj, recunoscute în activitatea profesională a cadrelor didactice.
Eveniment conex: „Harta lui Elian” – teatru educațional despre dislexie
În data de 9 octombrie 2025, ora 19:00, la Teatrul Național „Marin Sorescu” – Sala Studio, publicul este invitat să vizioneze piesa „Harta lui Elian”, susținută de Teatrul GONG din Sibiu.
Spectacolul aduce în prim-plan provocările și trăirile unui copil dislexic, într-un mod artistic, sensibil și educativ.
Evenimentul se adresează atât specialiștilor din educație, cât și elevilor de gimnaziu și părinților, fiind o ocazie de a înțelege dislexia dintr-o perspectivă emoțională și empatică.

Detalii despre înscriere:
Participarea la conferinta este gratuită, în baza înscrierii prealabile prin completarea link-ului de înscriere, de pe pagina de facebook a Asociatiei, până la data de 6 octombrie 2025.

Despre proiectul LEXIS
Proiectul LEXIS are ca scop creșterea gradului de informare și sprijin pentru copiii cu dislexie, oferind instrumente concrete cadrelor didactice și familiilor pentru a valorifica potențialul individual al fiecărui copil. Inițiativa încurajează dezvoltarea stimei de sine, a abilităților de comunicare și a relațiilor sănătoase cu mediul școlar și social.

Ziua limbii, alfabetului și culturii armene
2025-10-08 16:00 - 17:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Sucursala Craiova a Uniunii Armenilor din România organizează evenimentul Ziua limbii, alfabetului și culturii armene la Biblioteca Județeană Alexandru și Aristia Aman, miercuri, 8 octombrie a.c., la ora 16:00.

Caliban și vrăjitoarea
2025-10-08 19:00 - 20:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
Distribuția
Iulia Colan
Zita Moldovan
Anastasia Dade
Nicoleta Ghiță
După William Shakespeare
Text și Regie artistică: Mihaela Drăgan
Traducere în limba romani: Izabela Tiberiade
Scenografie: Lia Dogaru
Costume: Adelina Galiceanu și Zita Moldovan
Muzică: Andrei Horjea
Coregrafia: Răzvan Rotaru
Producător delegat: Marius Pîrlea
Regie tehnică: Cristian Petec, Mihai Manea
Sunet: Daniel Feneșan, George Udrea
Durată spectacol: 1h 30min (fără pauză)
Premieră: 17 mai 2024
Limită de vârstă: 14+
Efecte speciale: lumini stroboscopice
Atenție! Spectacolul conține scene cu impact emoțional, sugestii de viol și violență, sânge

“Caliban și Vrăjitoarea” este o rescriere a „Furtunii” lui Shakespeare, titlu inspirat de cartea Silviei Federici cu același nume și de textele și discursurile revoluționare ale lui Frantz Fanon, Angela Davis, Malcom X, Ghassan Kanafani. Amplasat într-o realitate fictivă în care dinamica de putere dintre europenii albi și persoanele de culoare este inversată, spectacolul provoacă publicul să se confrunte cu moștenirea adânc înrădăcinată a colonialismului, sclaviei și a opresiunii sistemice. În această lume reimaginată, poporul rom, care istoric vorbind nu a avut niciodată o națiune proprie, ajunge la putere și colonizează Europa de Vest. Prospero, un guvernator creștin rom crează un imperiu construit pe subjugarea europenilor albi. Misiunea lui Prospero de a răspândi creștinismul și de a civiliza europenii „barbari” reflectă justificările istorice folosite de puterile coloniale pentru a motiva înrobirea și exploatarea indigenilor.
Vrăjitoarei Sycorax, personaj care nu are o voce în piesa lui Shakespeare, i se face ”dreptate” și devine un personaj cheie prin care ni se relevă modul în care colonialismul și structurile patriarhale au folosit vânătoarea de vrăjitoare ca instrument de control și oprimare. În centrul acțiunii este personajul lui Caliban, un sclav european care reprezintă masele asuprite care se luptă împotriva tiraniei regimului lui Prospero.

Spectacolul este o co-producție Giuvlipen și Teatrul Național „Marin Sorescu” din Craiova
Giuvlipen este prima companie de teatru rom din România, fondată în 2014 de artistele Mihaela Drăgan și Zita Moldovan. „Ele sunt avangarda revoluției rome, un contra-atac, prin artă și activism – la secole de opresiune.” (Agenția Reuters) În lipsa unui Teatru Rom de Stat în România, compania de teatru independent Giuvlipen a colaborat și realizat co-producții de-a lungul timpului cu Teatrul Evreiesc de Stat, Teatrul Andrei Mureșanu, Teatrul Dramaturgilor Români, Centrul Național al Dansului din București și Teatrul Național Marin Sorescu iar în 2020 i s-a acordat premiul British Council la Gala UNITER. Cu numeroase participări la festivaluri naționale și internaționale, Giuvlipen a scris istorie în teatrul contemporan rom, arta acestora fiind provocatoare, experimentală și foarte performativă. Temele spectacolelor sunt diverse, dar au ceva în comun: discută deschis subiecte pe care uneori istoria, uneori mentalitatea și constrângerile sociale sau politice le-au pus sub tăcere. ”În fiecare spectacol ne propunem să revendicăm arta, istoria și identitatea culturală romă, prin povești spuse chiar de noi, artistele și artiștii romi.”

Mihaela Drăgan este o artistă multidisciplinară cu studii în actorie care trăiește în București și activează profesional în alte câteva țări. În 2014, împreună cu alte actrițe rome a fondat Teatrul Giuvlipen pentru care este actriță, regizoare și dramaturgă. În Berlin a colaborat ca actriță cu teatrele Maxim Gorki, Theater Aufbau Kreuzberg și Heimathafen Neukölln. În 2017 a fost una dintre cele șase finaliste la Premiul de teatru Gilder/Coigney din New York. În 2020 a fost din nou nominalizată pentru acest premiu și a primit premiul Special al Ligii. În 2018, în rezidență la Centrul de Artă Contemporană Para Site din Hong Kong a dezvoltat Roma Futurism – o mișcare de artă care pune la intersecție cultura și istoria romilor cu tehnologia și vrăjitoria. În același an, a fost recunoscută de PEN World Voices International Play Festival din New York ca una dintre cei mai respectați zece dramaturgi din lume. În 2022, sub pseudonimul Kali lansează TehnoVrăjitoarele împreună cu Niko G, primul album de muzică trap feminist din România. Piesele ei de teatru Del Duma, Vorbește-le depre mine, Romacen cât și cele scrise în colectiv cu Giuvlipen, Cine a omorât-o pe Szomna Grancsa?, Kali Traś și Sexodrom, sunt publicate în diferite volume de teatru din țară sau afară.

Nominalizări și/sau premii regizor:
Premiul de teatru Gilder/Coigney din New York, 2017 și 2020
